b'\n_START_ARTICLE_\nJulius Wess\n_START_SECTION_\n\xc5\xbdivljenje\n_START_PARAGRAPH_\nRojen je bil v manj\xc5\xa1em mestu na \xc5\xa0tajerskem v Avstriji. Doktoriral je na Dunaju, kjer je bil \xc5\xa1tudent avstrijskega teoreti\xc4\x8dnega fizika Hansa Thirringa (o\xc4\x8de Walterja Thirringa). Delal je tudi v ZDA. Pozneje je postal profesor na Tehnolo\xc5\xa1kem in\xc5\xa1titutu v Karlruhu. Bil je tudi profesor na Univerzi v M\xc3\xbcnchnu. Po upokojitvi je delal na pospe\xc5\xa1evalniku DESY v Hamburgu.\n_START_SECTION_\nDelo\n_START_PARAGRAPH_\nWess je bil soodkritelj Wess-Zuminovega modela in Wess-Zumino-Wittnovega modela, ki se uporabljata na podro\xc4\x8dju supersimetrije.\n_START_SECTION_\nNagrade\n_START_PARAGRAPH_\nPrejel je medaljo Maxa Plancka, nagrado Gottfrieda Wilhelma Leibniza, Wignerjevo medaljo, Heinemanovo nagrado za matemati\xc4\x8dno fiziko in mnogo \xc4\x8dastnih doktoratov.'